CELEX: C2006/154/11
Language: lt
Date: 2006-07-01 00:00:00
Title: Byla C-158/06  2006 m. kovo 23 d.  College van Beroep voor het bedrijfsleven pateiktas prašymas priimti prejudicinį sprendimą byloje  Stichting ROM-projecten prieš Staatssecretaris van Economische Zaken

1.7.2006   
            
            
               LT
            
            
               Europos Sąjungos oficialusis leidinys
            
            
               C 154/5
            
         2006 m. kovo 23 d. College van Beroep voor het bedrijfsleven pateiktas prašymas priimti prejudicinį sprendimą byloje Stichting ROM-projecten prieš Staatssecretaris van Economische Zaken
   
   (Byla C-158/06)
   (2006/C 154/11)
   Proceso kalba: olandų
   Prašymą priimti prejudicinį sprendimą pateikęs teismas
   College van Beroep voor het bedrijfsleven
   Šalys pagrindinėje byloje
   Ieškovė: Stichting ROM-projecten
   Atsakovė: Staatssecretaris van Economische Zaken
   Prejudiciniai klausimai
   
               1.
            
            
               Ar 1995 m. spalio 16 d. Komisijos sprendimo dėl išmokų iš Europos regioninės plėtros fondo (ERPF) ir Europos socialinio fondo (ESF) vykdomajai programai Bendrijos MVĮ iniciatyvos rėmuose, skirtų 1 ir 2 tiksluose numatytoms sritims Nyderlanduose, (C(95) 1753) 6 straipsnis yra besąlyginis ir pakankamai aiškus bei konkretus, kad jį būtų galima tiesiogiai taikyti nacionalinėje teisėje?
            
         
               2.
            
            
               Jei atsakymas į 1 klausimą būtų teigiamas:
               Ar EB 249 straipsnis turi būti aiškinamas kaip reiškiantis, kad šio sprendimo 6 straipsniui būdingas tiesioginis veikimas, ir todėl asmuo, kaip galutinis naudos gavėjas, ne vėliau kaip iki 1999 m. gruodžio 31 d. privalo teisiškai įsipareigoti, kaip tai yra numatyta jo atveju, ir rezervuoti atitinkamas lėšas?
            
         
               3.
            
            
               Jei atsakymas į 2 klausimą būtų teigiamas:
               Ar 1999 m. birželio 21 d. Tarybos reglamento (EB) Nr. 1260/1999 (1), nustatančio bendrąsias nuostatas dėl struktūrinių fondų, 38 straipsnio 1 dalies h punktas, atsižvelgiant į bendruosius Bendrijos teisės principus, palieka valstybėms narėms galimybę susilaikyti nuo išieškojimo nuostatos pažeidimo atveju, jei atitinkamas subsidijos gavėjas apie šią nuostatą nežinojo, ir šiuo nežinojimu jo negalima kaltinti?
            
         
      (1)  OL L 161, p. 1.